stanford-oval/wikipedia huggingface dataset:
אכילת מצה
אכילת מצה לפני פסח

מכיוון שישנו חיוב לאכול מצה בליל פסח, אסרו חז"ל לאכול מצה בערב הפסח (היינו, היום שבערבו יחול הפסח). כפי שנאמר בירושלמי: "אמר רבי לוי: האוכל מצה בערב הפסח כבא על ארוסתו בבית חמיו, והבא על ארוסתו בבית חמיו לוקה" (בשני המקרים מדובר בדבר שכבר מובטח לאדם שיקבלו, אך אין הוא יכול להתאפק ונוטל ממנו בטרם עת).
בנוגע לשאלה ממתי בערב הפסח אסורה אכילת מצה נחלקו הראשונים. יש שסברו שמחצות היום, יש שאמרו שמשעה שאסור החמץ באכילה (סוף שעה רביעית בשעות זמניות), ויש שסברו שכל היום אסור, וכך פסק הרמ"א, שכמוהו נוהגים האשכנזים. ויש שנהגו שלא לאכול מצה מראש חודש ניסן (מנהג קושטא).
אסור לאכול גם שברי מצה שנאפו וכדומה כל עוד יש צורת מצה בשברים. אבל שברים ופירורי מצה שלשו עם נוזלים ואפו אותם, והשברים כבר איבדו את צורת המצה, ברכתם מזונות ומותר לאכול בערב פסח (ויש שמחמירים גם בזה).
פירורי מצה שעשו מהם קציצות ובישלו אותם (קניידלך) מותרים לכל הדעות לאכילה בערב פסח.
לילדים התירו חכמים מצות בערב פסח, וכן מותר לאכול מצה עשירה.
מאחר הצהריים של ערב פסח, (מ"שעה עשירית" בשעות זמניות), נאסר לאכול כל פת, כדי שאדם ייכנס תאב לקיים את מצוות אכילת המצה.
ראו גם

מצה
הערות שוליים

↑  הרשב"ם כותב: דכתיב "וביום השביעי עצרת", ולא כתיב תאכל מצות הרי שהוציאו מן הכלל.
↑  תלמוד בבלי, מסכת פסחים, דף ק"כ, עמוד א'
↑   משנה תורה לרמב"ם, ספר זמנים, הלכות חמץ ומצה, פרק ו', הלכה א'
↑   שמות יב,טו
↑   שו"ת הרא"ש, כלל כג אות ג
↑   מעשה רב סימן קפ"ה
↑   ערוך השלחן, אורח חיים,תע"ה, יח
↑  הבית חדש על הטור סימן תעה
↑  הרב אליעזר מלמד, איסור אכילת מצה ביום י"ד, באתר פניני הלכה
| חג הפסח |
| --- | --- | --- |
| ערב פסח | קמחא דפסחא • אפיית מצות • שבת הגדול • הגעלת כלים • בדיקת חמץ • ביטול חמץ • ביעור חמץ • מכירת חמץ • תענית בכורות • ערב פסח שחל בשבת |  |
| סיפור יציאת מצרים | שעבוד מצרים • עשר מכות מצרים • יציאת מצרים • קריעת ים סוף • שירת הים |  |
| ליל הסדר | הלכות ליל הסדר • קערת ליל הסדר • חרוסת • כרפס • מצה • מרור • זרוע • ארבע כוסות • כוס של אליהו • הסבה • אפיקומן |  |
| סדר ההגדה | סימני הסדר • הא לחמא עניא • מא כ'בר • מה נשתנה • עבדים היינו • ארבעה בנים • והיא שעמדה • דצ"ך עד"ש באח"ב • דיינו • אמונים ערכו שבח • קריאת ההלל (התחלה) • שפוך חמתך • הלל (המשך) • הלל הגדול • ברכת השיר • חסל סידור פסח • לשנה הבאה בירושלים • ובכן ויהי בחצי הלילה • ובכן ואמרתם זבח פסח • אדיר במלוכה • אדיר הוא • אחד מי יודע • חד גדיא |  |
| מצוות החג | איסור חמץ • קורבן פסח • סיפור יציאת מצרים • אכילת מצה • אכילת מרור • ארבע כוסות • מנחת העומר |  |
| מהלך החג | ערב פסח • ליל הסדר • חול המועד פסח • שביעי של פסח • פסח שני |  |
| מנהגים | סעודת אסתר • סהרנה • אמירת שירת הים • סעודת משיח • מימונה |  |
| תפילות ופיוטים | קריאת ההלל • אבוא בחיל להתיצבה • תפילת טל • ליל שמורים אותו אל חצה |  |
| חמץ ומצה | מצה עשירה • מצה שמורה • שרויה • קטניות בפסח • חמץ נוקשה • חמץ שעבר עליו הפסח |  |
| שונות | מסכת פסחים • לא בד"ו פסח • מטבח פסח • רומפלנאכט |  |
חגי ישראל ומועדיו • שלוש רגלים
אורמושבאניה

אורמושבאניה (בהונגרית: Ormosbánya) הוא כפר במחוז בורשוד-אבאוי-זמפלן שבצפון מזרח הונגריה. הכפר הוקם ככפר נפרד מאיז'ופלווה בשנת 1993. אוכלוסיית אורמושבאניה קטנה משמעותית מ-1,809 תושבים בשנת 1993 עד 1,513 תושבים בשנת 2018 (ירידה של 296 תושבים).
אלכס אדטוקומבו

| --- | --- |

 לידה:  27 באוגוסט 2001 (בן 23) אתונה, יוון 
 גובה:  2.03 מטרים
 דראפט:  לא נבחר, 2021
 קבוצות כשחקן
 2020–2021 2021–2022 2022–2024 2024–:  מורסיה ראפטורס 905 ויסקונסין הרד מז'ייקיאי
 
אלכסנדרוס אמקה "אלכס" אדטוקומבו (ביוונית: Αλέξανδρος Εμέκα "Άλεξ" Αντετοκούνμπο; נולד ב-27 באוגוסט 2001) הוא כדורסלן יווני ממוצא ניגרי המשחק בעמדת הסמול פורוורד במז'ייקיאי מליגת העל הליטאית בכדורסל. הוא אחיהם של שחקני ה-NBA יאניס, ת'נאסיס וקוסטאס אדטוקומבו.
ראשית חייו

אדטוקומבו נולד באתונה, בירת יוון, להורים מהגרים מניגריה, האח הקטן מבין חמישה בנים. יש לו דרכון ניגרי, שניתן לו כדי שיקבל ויזה לארצות הברית. הוא החל לשחק כדורסל בגיל 9, ובגיל 12 עבר למילווקי, ויסקונסין לאחר שאחיו יאניס נבחר בדראפט ה-NBA ‏2013 על ידי מילווקי באקס. הוא שיחק בתיכון דומיניקן בווייטפיש ביי, ויסקונסין, ובעונתו הראשונה העמיד ממוצעים של 2.9 נקודות בלבד, אך בעונתו הרביעית נבחר פעמיים לנבחרת המחזור במדינה והעמיד ממוצעים של 20 נקודות ו-7 ריבאונדים. בעקבות כך הוא קיבל הצעות למלגה מאוניברסיטת אוהיו, גרין ביי ודה פול, אך הוא הודיע שלאחר התיכון ישחק באירופה ולא בכדורסל המכללות.
קריירה מקצועית

ב-22 ביוני 2020 חתם אדטוקומבו במורסיה מליגת ה-ACB הספרדית, וב-18 באוקטובר ערך את הופעת הבכורה שלו בקבוצת המילואים של המועדון בליגה הרביעית, כשרשם 28 נקודות ו-6 ריבאונדים, כולל 6 שלשות מ-9 זריקות, בניצחון 69–83 על SCD קרולינס.
לאחר שלא נבחר בדראפט ה-NBA ‏2021 הצטרף אדטוקומבו לסקרמנטו קינגס לליגת הקיץ של ה-NBA, וזכה באליפות. ב-10 באוקטובר 2021 חתם על חוזה ל-10 ימים עם טורונטו ראפטורס, אך למחרת נופה מהסגל וחתם בקבוצת ליגת הפיתוח שלה, ראפטורס 905. ב-2022 השתתף עם אחיו יאניס ות'נאסיס באתגר הכישורים במסגרת סוף-שבוע האולסטאר ב-NBA.
ב-3 בנובמבר 2022 חתם אדטוקומבו בוויסקונסין הרד, קבוצת ליגת הפיתוח של מילווקי באקס. ב-31 באוגוסט 2023 הוא חתם במילווקי, אך שוחרר באותו יום. ב-30 באוקטובר הוא חזר לוויסקונסין הרד, ממנה נופה ב-8 בפברואר 2024.
ב-14 בפברואר 2024 חתם עד סיום העונה במז'ייקיאי מליגת העל הליטאית בכדורסל.
הערות שוליים

↑  ‏אלכסיס אנטטוקומפו: "החלטתי לשחק באירופה לפני שארשם לדראפט", באתר ספורט1, 11 במאי 2020
↑  אנטטוקומפו ג'וניור הצית את הדמיון בספרד, באתר ערוץ הספורט, 19 באוקטובר 2020
↑  Alex Antetokounmpo to join the Kings in Summer League, Eurohoops, ‏30 ביולי 2021
↑  Raptors: Alex Antetokounmpo, Josh Hall to sign Exhibit 10 contracts, Raptors Rapture, ‏14 באוקטובר 2021
↑  Toronto Raptors waive Alex Antetokounmpo and Josh Hall, both to join Raptors 905, Sporting News, ‏15 באוקטובר 2021
↑  אכזבה בהטבעות, אנתוני טאונס זכה בשלשות, באתר ONE‏, 20 בפברואר 2024
↑  Wisconsin Herd Announces 2022-23 Opening Day Roster, OurSports Central, ‏3 בנובמבר 2022
↑  The Milwaukee Bucks signed and then waived Alex Antetokounmpo, ספורטס אילוסטרייטד, ‏4 בספטמבר 2023
↑  WISCONSIN HERD ANNOUNCE 2023 TRAINING CAMP ROSTER, ויסקונסין הרד
↑  Wisconsin Herd Transactions, RealGM
↑  Alex Antetokounmpo moves to Lithuania for the rest of the season, Eurohoops, ‏14 בפברואר 2024
אלכס (במרכז) עם אחיו יאניס (מימין) ות'נאסיס אדטוקומבו במהלך אתגר הכישורים של ה-NBA באולסטאר 2022
אורמס ריינסלו

אורמס ריינסלו (באסטונית: Urmas Reinsalu; נולד ב-22 ביוני 1975) הוא פוליטיקאי אסטוני שכיהן בראש מספר משרדים בממשלת אסטוניה.
ביוגרפיה

אורמס ריינסלו נולד בטאלין. הוא סיים לימודי משפטים באוניברסיטת טרטו בשנת 1997. לאחר סיום הלימודים הוא התחיל לעבוד במערכת הממשלתית. מספר שנים הוא היה יועץ של נשיא אסטוניה.
בשנת 2007 אורמס ריינסלו נבחר לראשונה לפרלמנט האסטוני. בשנת 2012 הוא נבחר להיות בראש מפלגת המולדת במקום מארט לאר. במאי 2012 ריינסלו החל לכהן כשר ההגנה של אסטוניה. בתפקיד זה הוא כין עד לשנת 2014.
בבחירות כלליות שנערכו בשנת 2015 מפלגה שהוא עמד בראשה לא זכתה להצלחה יתרה ואיבדה 9 מקומות בפרלמנט. בעקבות כך, ריינסלו התפטר מתפקיד יושב ראש המפלגה. המפלגה בכל זאת הייתה חלק מהממשלה החדשה וריינסלו מונה לשר המשפטים. בתפקיד זה הוא כיהן עד לשנת 2019.
בשנת 2019 ריינסלו מונה לשר החוץ וכיהן בתפקיד עד לשנת 2021 כאשר הוחלף על ידי אווה-מריה לימטס. ביולי 2022 מונה לתפקיד פעם נוספת.
הערות שוליים

↑  "Reinsalu: Russia's economic backbone must be broken". ERR (באנגלית). 2022-07-19. נבדק ב-2022-09-01.
| --- | --- |
בקרת זהויות :  GND: 1100354697  VIAF: 198146462567927770015   WorldCat (עם VIAF): 198146462567927770015
אלישע בנאי וארבעים השודדים (אלבום)

| --- | --- |

 אלבום אולפן מאת אלישע בנאי וארבעים השודדים
 יצא לאור:  2012 
 שפה:  עברית 
 
אלישע בנאי וארבעים השודדים הוא אלבום הסטודיו הראשון של להקת הרוק הישראלית אלישע בנאי וארבעים השודדים. האלבום יצא בפברואר 2012.
מהאלבום יצאו ארבעה סינגלים: "ברצלונה" (אפריל 2010), "כמו כולם" (אוגוסט 2011), "חבר חדש" (נובמבר 2011) ו"סן דייגו" (ינואר 2012). האחרון זכה להשמעות מרובות בתחנות הרדיו בישראל.
את האלבום הפיק מוזיקלית אייל אבן צור, ובהקלטת האלבום השתתפו סולן וגיטריסט הלהקה אלישע בנאי, מתי גלעד על הבס, עומר ג'ו נווה על הגיטרות ועמרי גונדור על התופים.
שירי האלבום

כמו כולם
הכלב השחור
חבר חדש
רוק בתל אביב
סן דייגו
SURF
ברצלונה
עוד בחורה
המתנקש ממרקש
הכל נשרף
שפם
אמיל בודו

| --- | --- |

 לידה:  11 בספטמבר 1845 מגנו, צרפת 
 פטירה:  28 במרץ 1903 (בגיל 57) סו, צרפת 
 ענף מדעי:  טלקומוניקציה 
 פרסים והוקרה:  קצין בלגיון הכבוד (1898)  צלב האביר של מסדר פרנץ יוזף  אביר במסדר סנט מוריס ולזרוס 
 
ז'אן מאוריס אמיל בודו (בצרפתית: Jean-Maurice-Émile Baudot;‏ 11 בספטמבר 1845 – 28 במרץ 1903) היה ממציא ומהנדס טלגרף צרפתי. בודו היה מחלוצי הטלקומוניקציה וב-1870 המציא את הטלפרינטר שהתבסס על הטלגרף ופיתח את קוד בודו. על שמו נקראת יחידת המידה באוד.
ביוגרפיה

בודו נולד במגנו שבהוט-מארן בצרפת. אביו היה פייר אמיל בודו, חוואי שהיה בהמשך לראש עיריית מגנו. החינוך הפורמלי היחיד של אמיל בודו היה בית ספר יסודי, ואחריו החל בודו לעבוד בעבודה חקלאית בחווה של אביו. אחר כך הצטרף בודו למנהל הדואר והטלגרף הצרפתי כמפעיל ב-1869.
שירות הטלגרף אימן אותו בשימוש בקוד מורס, ובודו נשלח לקורס של ארבעה חודשים שבה למד על מערכת טלגרף של דייוויד אדוארד יוז, שהיוותה השראה לרעיונותיו.
בודו שירת זמן קצר בצבא במסגרת מלחמת צרפת–פרוסיה, וב-1872 חזר לפעילות אזרחית בפריז.
שירות הטלגרף עודד את בודו לפתח - בזמנו החופשי - מערכת לריבוב מבוסס זמן של הודעות טלגרף שונות באמצעות טלפרינטר יוז. בודו הבין כי במשך מרבית הזמן הקו של הטלגרפים של התקופה היה ללא פעילות למעט בזמנים קצרים שבהם נשלח תו. בודו הגה את אחד השימושים הראשונים לריבוב מבוסס זמן במערכת טלגרף. באמצעות שימוש במתגים מבוססי שעון בצד השולח והמקבל הצליח בודו לשדר חמש הודעות במקביל, והמערכת שלו אומצה על ידי שירות הדואר והטלגרף הצרפתי חמש שנים מאוחר יותר.
בודו פיתח את קוד הטלגרף (שנקרא על שמו קוד בודו) ב-1870 ורשם עליו פטנט ב-1874.
אלכס לייפסן

| --- | --- |

 לידה:  27 באוגוסט 1953 (בן 71) פרני, קנדה 
 שם לידה:  Aleksandar Živojinović 
 שם במה:  Alex Lifeson 
 מוקד פעילות:  קנדה 
 תקופת הפעילות:  מ-1963 
 מקום לימודים:  תיכון א'. י'. ג'קסון, Georges Vanier Secondary School 
 סוגה:  רוק מתקדם, הארד רוק, הבי מטאל 
 שפה מועדפת:  אנגלית 
 כלי נגינה:  גיטרה 
 חברת תקליטים:  מרקורי רקורדס, אנטם רקורדס 
 פרסים והוקרה:  קצין במסדר קנדה 
 פרופיל ב-IMDb
 
אלכסנדר ז'יבוג'ינוביץ' (בסרבית קירילית: Александар Живојиновић; נולד ב-27 באוגוסט 1953), הידוע בשם הבמה שלו אלכס לייפסן (באנגלית: Alex Lifeson) הוא מוזיקאי קנדי, הידוע בעיקר בתור הגיטריסט של הלהקה הקנדית ראש. בקיץ 1968, הקים לייפסן את להקת ראש עם חברו המתופף ג'ון רוטסי, שהוחלף על ידי ניל פירט אחרי אלבום אחד בלבד עם הלהקה.
בלהקת ראש מנגן לייפסן בגיטרה אך גם בכלי נגינה אחרים כגון מנדולינה ובוזוקי. בנוסף הוא עושה קולות רקע בהופעות ולעיתים מנגן גם על קלידים.
שם משפחתו המקורי, ז'יבוג'ינוביץ', משמעותו בסרבית "בן החיים". לכן שמו תורגם לאנגלית בתרגום מילולי ל-"Lifeson".
ב-1996 הוציא אלבום סולו בשם "Victor" בו הוא שר, מנגן בגיטרה, בבס ובקלידים. האלבום לא זכה להצלחה מרובה.
בשנת 1996 הפך לייפסן, יחד עם שני חבריו ללהקה, לחבר במסדר קנדה בדרגת קצין.
אלן בארקין

| --- | --- |

אלן בארקין, 2011
 לידה:  16 באפריל 1954 (בת 70) הברונקס, ניו יורק, ארצות הברית
 סוגה מועדפת:  קומדיה ודרמה
 מדינה:  ארצות הברית 
 תקופת הפעילות:  מ-1978 
 מקום לימודים:  מכללת האנטר  תיכון לגארדיה 
 בן או בת זוג:  גבריאל ביירן (1988–1993)  רונלד פרלמן (2000–2006) 
 מספר צאצאים:  2 
 פרסים והוקרה:  פרס עולם התיאטרון (2011)  פרס אמי לשחקנית בסדרת דרמה/קומדיה באורך קצר (1998)  פרס טוני לשחקנית משנה במחזה (2011)  פרס אמי לשחקנית הטובה ביותר במיני סדרה או סרט טלוויזיה (1998) 
 פרופיל ב-IMDb
 
אלן רונה בארקין (באנגלית: Ellen Rona Barkin; נולדה ב-16 באפריל 1954) היא שחקנית יהודייה-אמריקאית זוכת פרס אמי ומועמדת שני פרסי גלובוס הזהב ופרס טוני.
ביוגרפיה

בארקין נולדה ברובע הברונקס, ניו יורק למשפחה יהודית ממעמד הביניים, בתם של אוולין וסול בארקין.
למדה היסטוריה ודרמה ב"מכללת הנטר" ומשחק בבית ספר "אולפן השחקנים".
קריירה

בארקין פרצה לתודעה בתחילת שנות ה-80 בדרמה הקומית של בארי לוינסון "דיינר", בתפקיד בת', חברתו של לורנס שרייבר. הצליחה להרשים באודישן שעשתה לדרמה "רגעים קטנים של חסד" וקיבלה את תפקיד סו אן, בתו של הנווד האלכוהוליסט מאק סלדג' (רוברט דובאל).
כן השתתפה לצידו של רנדי קוויד בדרמת הפשע "שחיתות בגדול", בסרטו העצמאי של ג'ים ג'ארמוש "נרדפי החוק" ובקומדיה הבדיונית "בוקארו באנזיי".
ב-1989 הופיעה בתפקיד הראשי במותחן הפשע "ים של אהבה", בתור הלן קרוגר, חשודה בפרשת רצח אותה חוקר הבלש פרנק קלר (אל פצ'ינו).
ב-1991 הייתה בארקין מועמדת לפרס גלובוס הזהב על הופעתה בקומדיה של בלייק אדוארדס, "יחי ההבדל הקטן", בתור אמנדה ברוקס, הזהות החדשה של הנרצח סטיב ברוקס.
ב-1993 גילמה את קרוליין, אשתו המוכה של דוויט הנדסן (רוברט דה נירו) ואמו של טוביאס וולף (לאונרדו די קפריו), בדרמה הביוגרפית "כך הייתי".
ב-1996 שיחקה במותחן האלים של טוני סקוט "המעריץ".
ב-1997 זכתה בארקין בפרס אמי על הופעתה בתור אישה מוכה ואלכוהוליסטית בהפקת הטלוויזיה "לפני שלנשים היו כנפיים".
ב-1998 גילמה בארקין את המלצרית בעיבוד הקולנועי של טרי גיליאם לספר "פחד ותיעוב בלאס וגאס". ב-1999 גילמה את אנט, אמה של אמבר אטקינס (קירסטן דנסט), המתמודדת בתחרות מלכת יופי בקומדיה "יופי מקומי".
ב-2001 השתתפה בקומדיה "מישהו כמוך" בתור מנחת תוכנית הטוק שואו דיאן רוברטס שבהפקתה של ג'יין גודייל (אשלי ג'אד).
ב-2004 שיחקה בסרטו של ספייק לי "היא שונאת אותי", בתור אחת הלקוחות של ג'ק ארמסטרונג (אנתוני מאקי).
בארקין הופיעה בתור אביגיל ספונדר, העוזרת של המלונאי המצליח וילי בנק (אל פצ'ינו), בסרט הפשע המצליח "אושן 13".
ב-2010 שיחקה בדרמת הפשע "רחובות ברוקלין", בתור הסוכנת הפדרלית סמית', הפועלת עם הבלש הסמוי טנגו באטלר (דון צ'ידל). בנוסף הפיקה בארקין באותה שנה את הקומדיה הרומנטית "מכתבים לג'ולייט".
את הופעת הבכורה של על בימת ברודוויי עשתה ב-2011 במחזה "הלב הנורמלי" וזכתה בפרס הטוני.
בשנת 2012 היא שיחקה בסדרה "הנורמלים החדשים" בתור ג'יין, סבתה השמרנית וההומופובית של גולדי, הפונדקאית בסדרה.
בשנת 2016 שיחקה בדרמת האגרוף "ידי האבן" לצידם של רוברט דה נירו, אדגר רמירס, אשר, וג'ון טורטורו.
חיים אישיים

ב-1988 נישאה לשחקן האירי גבריאל ביירן. לזוג נולדו שני ילדים משותפים. הם נפרדו בשנת 1993 והתגרשו בשנת 1999. בשנת 2000 נישאה לאיש העסקים והמיליארדר האמריקאי-יהודי רונלד פרלמן, אך הם התגרשו בשנת 2006.
פילמוגרפיה

דיינר (1982)
רגעים קטנים של חסד (1983)
אדי והמשוטטים (1983)
הארי והבן (1984)
בוקארו באנזיי (1984)
שינויים עצומים ברגע האחרון (1985)
במלכודת העתיד (1986)
שחיתות בגדול (1987)
סייסטה (1987)
זיווג משמיים (1987)
ג'וני היפה (1989)
ים של אהבה (1989)
יחי ההבדל הקטן (1991)
אל המערב (1992)
כך הייתי (1993)
חברה רעה (1995)
ביל הפרוע (1995)
המעריץ (1996)
חולה הדק (1996)
לפני שנשים למדו לעוף (1997) - סרט טלוויזיה של ABC
פחד ותיעוב בלאס וגאס (1998)
הנער מהנהר הלבן (1999)
יופי מקומי (1999)
פשע ועונש בפרברים (2000)
רחמים (2000)
מישהו כמוך (2001)
היא שונאת אותי (2004)
פלינדרום (2004)
תסמכי עליו (2006)
אושן 13 (2007)
מבצע:סוף המשחק (2010)
רחובות ברוקלין (2010)
דמעות של אושר (2010)
Shit Year‏ (2010)
The Chameleon‏ (2010)
12 (2010)
עוד יום שמח (2011)
בחורות טובות (2014)
הסנדלר (2014)
ידי האבן (2016)
חדשות חמות במחוז יובה (2021)
האיש מטורונטו (2022)
חותנים בהפרעה (2023)
פילמוגרפיה > טלוויזיה

הנורמלים החדשים (אנ') (2012–2013)
רגעים קטנים של אושר (2015)
ממלכת החיות (2019-2016)
פוקר פייס (2023)
אנה קרולינה

| --- | --- |

אנה קרולינה, 2012
 לידה:  9 בספטמבר 1974 (בת 50) ז'ואיז דה פורה, ברזיל 
 שם לידה:  Ana Carolina Souza 
 מוקד פעילות:  ברזיל 
 סוגה:  מוזיקה פופולרית ברזילאית, מוזיקת פופ, רוק 
 סוג קול:  קונטרה אלט 
 שפה מועדפת:  פורטוגזית, פורטוגזית ברזילאית 
 כלי נגינה:  גיטרה, גיטרה אקוסטית, פאנדיירו 
 חברת תקליטים:  סוני מיוזיק 
 ana-carolina.com
 פרופיל ב-IMDb
 
אנה קרוֹלינה סוֹאוּזָה (בפורטוגזית: Ana Carolina Souza; נולדה ב-9 בספטמבר 1974) היא זמרת ומלחינה ברזילאית.
קרולינה נולדה בז'וּאיס דה פורה (Juiz de Fora) שבמדינת מינאס ז'ראיס שבברזיל למשפחה מוזיקלית וגדלה בהשפעת יוצרים כמריה בתאניה ושיקו בוארקי. בנעוריה שרה בברים ואחר־כך עברה לריו דה ז'ניירו,
קרולינה חתמה על חוזה הקלטות עם חברת BMG והוציאה את תקליטה הראשון, "Ana Carolina", שזיכה אותה בתשומת לב. אלבומה השני, Ana Rita Joana Iracema e Carolina
 שזכה להצלחה רבה עם שירים כמו הבלדה Quem De Nós Dois ו-Ela É Bamba. אלבומה השלישי והמצליח מכולם היה Estampado בו הופיעו שירים כמו Estampado, Vestido Estampado, Bicudos ו-Elevador. אלבומה הרביעי, Perfil, יצא ב-2004 וכלל מבחר משירי אלבומיה הראשונים. האלבום הפך לרב־מכר בברזיל בשנת 2005. אותה שנה הופיעה קרולינה במופע משותף עם סאו ז'ורז'י, שתועד בתקליט ובדי־וי־די. הדואט É Isso Aí מהמופע זכה להצלחה גדולה.
הערות שוליים

↑  שם התקליט מתייחס לשיריו של בוארקי: "A Rita, Joana Francesa ו-iracema voou.
| --- | --- |
בקרת זהויות :  NLI: 987007604716905171  BnF: cb155224461 (data)  ISNI: 0000 0000 3628 769X  LCCN: no2002020925  MusicBrainz: f34f0700-1ae5-4b80-b506-252aeff31c71  RERO: 02-A013272268  VIAF: 56920192   WorldCat (עם VIAF): 56920192 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
אמצעי ייצור

אמצעי ייצור (בגרמנית: Produktionsmittel) הוא מונח שטבע קרל מרקס לציון אותו חלק מכוחות הייצור הכולל אמצעים פיזיים, לא אנושיים, המשמשים בייצור.
שדות חקלאיים (אמצעי ייצור)
בין גורמים אלו ניתן למנות מפעלים, מכונות, כלים וחומרי גלם, כמו גם הון תשתיתי והון טבעי, גורמי הייצור הקלסיים בניכוי הון פיננסי והון אנושי. בשימוש מחוץ לחוג התפיסה המרקסיסטי מתייחס המונח בדרך כלל לחומרי גלם ולהון תשתיתי או, לעיתים, כהגדרה כוללת לקניין.
על פי תפיסתו של מרקס, לקפיטליסט הבורגני יש בעלות על אמצעי ייצור, אך לא על כוח הייצור (כלומר, עבודה) ואילו לפועל בעלות על כוח הייצור, אך לא על אמצעי ייצור. על פי תפיסתו, הקפיטליסט הופך את הפועל לחפץ, כגורם ייצור נוסף, ומשתמש בכוח העבודה שלו, בשילוב עם אמצעי הייצור, כדי לייצר סחורות. מכאן שבתוך הסחורה מוטמע חלק שמקורו בהון התשתיתי וההון הטבעי וחלק שמקורו בעבודה.
על פי ניתוחו של מרקס, כדי להגיע לקומוניזם אמיתי יש לשלול מן הקפיטליסט את אמצעי הייצור – היינו, להביא לביטול חיובי של הבעלות הפרטית על הקניין. בהיעדר רכוש פרטי, חזה מרקס, ייעלם המאבק המעמדי ותיווצר החברה העתידית, הקומוניסטית, שבה ישרור שוויון אמיתי.
| --- | --- |
בקרת זהויות :  GND: 4175804-3
אנדרטת בית הכנסת בלייפציג

| --- | --- |

 מידע כללי
 סוג:  אנדרטה, אתר הנצחה 
 על שם:  בית הכנסת של לייפציג 
 כתובת:  מיטה 
 מיקום:  לייפציג 
 מדינה:  גרמניה 
 הקמה ובנייה
 תקופת הבנייה:  ? – 24 ביוני 2001
 תאריך פתיחה רשמי:  24 ביוני 2001 
 אדריכל:  סבאסטיאן הלם ואנה דילנגייט
 קואורדינטות:  51°20′24″N 12°22′11″E﻿ / ﻿51.33991°N 12.36963°E﻿ / 51.33991; 12.36963
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאנדרטת בית הכנסת בלייפציג(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאנדרטת בית הכנסת בלייפציג
 
אנדרטת בית הכנסת בלייפציג נמצאת במקום שעמד בית הכנסת הגדול של לייפציג.
היסטוריה

ב-1933, עם עליית הנאצים, הגדירו מעל ל-11,000 מתושבי העיר את עצמם כיהודים. בשואה הושמדה כל הקהילה.
בית הכנסת נבנה בשנת 1855 והיה גדול ומפואר. נשרף ונהרס כליל בליל הבדולח ב-1938 והקהילה היהודית נאלצה לשאת בהוצאות.
ב-1966, בתקופת השלטון הקומוניסטי, הוקם במקום עמוד זיכרון מאבן ליהודי לייפציג ובו כתובות בעברית ובגרמנית. הכתובת בעברית: "בעיר לייפציג נפלו לקרבן 14,000 יהודים מטרור הפשיסתי".
לאחר איחוד גרמניה הוחלט להקים במקום אתר זיכרון יותר מרשים. האתר נחנך ב-24 ביוני 2001. במרכזו 140 כיסאות ריקים מברונזה המחכים ליהודים שישבו עליהם בבית הכנסת אך הם לא יחזרו עוד.
על קיר הזיכרון יש כתובות הסבר על שריפת בית הכנסת ושואת יהודי לייפציג בעברית, גרמנית ואנגלית.
גלריה

כתובת בעברית על עמוד הזיכרון
כתובת זיכרון על הרס בית הכנסת בליל הבדולח
כתובת זיכרון על שואת יהודי לייפציג
מראה כללי של אתר הזיכרון ליהודי לייפציג
ראו גם

בית הכנסת של לייפציג
אורג תאו אדום-מקור

| אורג תאו אדום-מקור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: אורגיים
סוג:: אורג התאו
מין:: אורג תאו אדום-מקור
שם מדעי
 Bubalornis niger ‏סמית, 1836

אורג תאו אדום-מקור (שם מדעי: Bubalornis niger) הוא מין עוף הנמנה עם משפחת האורגיים שמסדרת ציפורי שיר.
אורג זה נפוץ באזורי סוואנה באפריקה שמדרום לסהרה. הוא מוגדר במצב שימור ללא חשש לאור תפוצתו הרחבה ואוכלוסייתו היציבה.
מידע טקסונומי

Bubalornis הלחם מילים מיוונית - boubalos שמשמעו תאו + ornis שמשמעו ציפור. niger - מלטינית, שחור.
בניגוד לשמו אורג זה לא נוהג לשהות ליד תאו, המקור לשם נובע מכך שהחוקר הראשון שתיאר את המין צפה בו סמוך לתאו.
מידע טקסונומי > תת-מינים

מוכרים 2 תת-מינים
B. N. intermedius - נפוץ במזרח אפריקה, לאורך אתיופיה, קניה וטנזניה.
B. N. niger - נפוץ בדרום אפריקה, נמיביה, בוטסואנה, זימבבואה, מוזמביק.
תיאור

מין האורג הגדול ביותר - גודלו כ-24 ס"מ ומשקלו כ-65 גרם. מקורו בצבע אדום, נוצותיו בצבע שחור עד חום-שוקולד, כאשר קצוות כנפיו מעוטרות במעט צבע לבן. עיניו בצבע חום, רגליו בצבע אדמדם. לנקבות נוצות בצבע לבן בצוואר וצבע רגליהן נוטה יותר לחום. פרטים צעירים בצבע חום בהיר יותר משל הפרטים הבוגרים.
התנהגות > בתי גידול

מאכלס אזורי סוואנה ואזורים המיוערים בדלילות, נפוץ גם באזורי מרעה ובקרבת יישובים. ולעיתים אף בערים.
התנהגות > מבנה חברתי

נצפה גם בקבוצות משפחתיות וגם בלהקות גדולות.
הזכרים פוליגמיים, ובונים קן גדול המכיל 1–8 חדרים המאכלסים בממוצע 3 נקבות. בקבוצות גדולות לרוב יהיה זכר דומיננטי אחד ששולט על רוב הקנים והנקבות, זכרים אלו לרוב יגנו באגרסיביות על קיניהם והנקבות שלהם, וישמיעו קריאות רמות. אולם, לעיתים נצפו שיתופי פעולה בין 2 זכרים בבניית הקן, הגנה על הטריטוריה ובהאכלת הגוזלים.
נקבות מקננות לרוב לא יסבלו נוכחות של נקבה אחרת בקן שלהן.
התנהגות > תזונה

את עיקר מזונו הוא מוצא בקרקע או באזורי צמחייה נמוכה. ניזון בעיקר מחרקים (כ-50% חיפושיות), וגם מזרעים ופירות. לעיתים ניזון גם מעקרבים.
התנהגות > רבייה

מין זה מקנן במושבות, הזכרים בונים קנים גדולים מזרדים המחולק למספר חדרים שבהן הנקבה בונה קן מעשבים ועלים רכים יותר. לרוב הקן יבנה על עצים קוצניים, בקרבת האדם נצפו קנים שנבנו בטחנות רוח ועל-גבי בתי מגורים. ישנן תצפיות בהן נצפו עופות דורסים, כדוגמת נשר אפריקני ו-חיוויאי להטוטן אשר בנו את קיניהם על-גבי מושבה של האורגים, מצב זה מסייע להגנה על המושבה מפני טורפים. ישנן תצפיות בהן נצפו ציפורים מסוג אמדינה שניצלו את הקן הגדול של האורג לטובת קינון.
לזכרים איבר באורך ממוצע של כ-1.5 ס"מ הנראה כפין, אולם ללא תפקוד האיבר כאיבר רבייה המעביר תאי זרע. במחקר גרמני מ-1831, נטען כי הנקבות מעדיפות פרטים עם איבר גדול יותר כך שאיבר זה משמש לטובת משיכת נקבות. כמו כן לזכרים במושבות איבר גדול יותר מזכרים בודדים, כך שההנחה כי איבר זה התפתח כתוצאה אבולוציונית של תחרות בין זכרים.
עונת הרבייה מתרחשת בין ספטמבר ליוני, כאשר עיקרה בין דצמבר למרץ. הנקבה מטילה בין 2 ל-4 ביצים לבנות מנוקדות בחום, אפור, ירוק-זית. אותן היא מדגירה למשך כשבועיים. לרוב הנקבה לבדה מאכילה את הגוזלים, אולם נצפו מושבות שיתופיות בהן גם הזכרים האכילו את הגוזלים. הגוזלים עוזבים את הקן לאחר כ-21 עד 23 יום.
התנהגות > טורפים

מין זה נטרף על ידי מינים של נציים כדוגמת איה זרונית אפריקנית, נחשים, ולעיתים בבונים.
גלריה

קן של אורג תאו אדום-מקור
אורג תאו אדום-מקור, הפארק הלאומי קרוגר.
אורג על ענף.
אורג על הקרקע בפארק הלאומי קרוגר
אורג תאו אדום-מקור, טנזניה.
אורג רוחץ.
זכר אורג תאו אדום-מקור.
תרשים של אורג תאו אדום-מקור.
הערות שוליים

↑  אורג תאו אדום-מקור באתר הרשימה האדומה של IUCN
1 2  http://weavers.adu.org.za/sp.php?spp=779
↑  https://www.itis.gov/servlet/SingleRpt/RefRpt?search_type=source&search_id=source_id&search_id_value=1002
↑  Fry Fry, C. Hilary and Keith, Stuart: The Birds of Africa – Volume VII., Christopher Helm, London. 2004. ISBN 0-7136-6531-9, p. 52
↑  http://planetbirds.blogspot.com/2012/01/red-billed-buffalo-weaver.html
1 2 3 4  http://www.biodiversityexplorer.org/birds/ploceidae/bubalornis_niger.htm
↑  Red-billed Buffalo-Weaver | Bubalornis niger | Birds & Birding South Africa, www.birdsinsa.com
↑  http://www.biodiversityexplorer.orgbirds/ploceidae/bubalornis_niger.htm
↑  http://www.nature.com/news/2001/010716/full/news010719-4.html
מושבת קנים על עץ באובב, צפון טנזניה
אמיל בן שמעון

| --- | --- |

אמיל בן-שמעון
 לידה:  18 בפברואר 1976 (בן 48) יפו
 מדינה:  ישראל 
 עיסוק:  במאי ותסריטאי
 פרסים והוקרה:  עד מדינה: פרס האקדמיה לסרט הטלוויזיה הטוב ביותר, 2005
 פרופיל ב-IMDb
 
אמיל בן-שמעון (נולד ב-18 בפברואר 1976) הוא במאי ותסריטאי ישראלי לקולנוע וטלוויזיה.
ביוגרפיה

נולד ביפו. למד בסדנת בימוי שחקנים של רות דייכס. בוגר בית הספר סם שפיגל לקולנוע ולטלוויזיה במסלול תסריטאות- המחזור הראשון, 2001.
קריירה

עם תום לימודיו בסם שפיגל החל דרכו כתסריטאי. אחר כך פתח בקריירה משולבת של תסריטאי ובמאי לקולנוע ולטלוויזיה והחל לביים סרטים: "עד מדינה" (2005), "ישמח חתני" (2016), "מרוסקים: גולסטאר הסרט" (2024) וסדרות טלוויזיה: "מעורב ירושלמי" (2004), "קטמנדו" (2012), "פלאשבק" (2016), "סוסי פרא" (2016),"התחנה" (2019) זיגי (2020)